《送致政郏丈赴张杭州西湖之约》
宋代·陈瓘

丈人八十身尤健，心似闲云恣舒卷。
故人邀作武林游，拿舟不道江湖远。
澄波万顷冲融间，尘埃洗尽光阴闲。
登临不倦谢太传，好与共寻窗外山。
梵刹琳宫绕飞阁，霭色岚光日参错。
遥岑并入眼中来，却爱清秋有摇落。
酒价在逐秋风高，一倒百壶诗正豪。
潮落潮生几人老，我独世累如鸿毛。
兴来即是烟波客，兴尽欲归归便得。
疏巾藜仗日相随，不许征途有南北。
天南天北屡经过，不独丈人清兴多。
欲棹小舟同一醉，手边朱墨奈忙何。

作者简介：陈瓘（1057-1124年），字莹中，号了斋，沙县城西劝忠坊人。宋元丰二年（1079年）探花，授官湖州掌书记。 历任礼部贡院检点官、越州、温州通判、左司谏等职。 陈瓘为人谦和，不争财物，闲居矜庄自持，不苟言谈，通《易经陈瓘于书法，造诣亦颇深。真迹传世唯《仲冬严寒帖》。李纲曰：“了翁书法，不循古人格辙，自有一种风味。观其书，可以知气节之劲也。”邓肃曰：“开卷凛然，铜筋铁骨，洗空千古，侧眉之态，盖鲁公之后一人而已。”明陶宗仪曰：“精劲萧散，有《兰亭》典型”。由是观之，其书法出神入化，可谓高妙矣。